Magnum Force

Magnum Force (euskaraz Magnum Indarra) Ted Post estatubatuar zinema zuzendariaren 1973ko ekintza filma da. Clint Eastwood, Hal Holbrook, Mitchell Ryan, David Soul, Felton Perry, Robert Urich eta Tim Matheson aktoreek antzeztu zuten. Musika Lalo Schifirni zor zaio.

Harry Zikina Callahan inspektorearen saileko bigarren filma izan zen: aurretik Dirty Harry (1971) filmatu zen eta ondoren, The Enforcer (1976).

 Argumentua 

Harry Callahan (Clint Eastwood) inspektorea Hilketa sailetik Zainketa sailera lekualdatu dute poliziaburuek, kasuak argitzeko darabitzan metodo ezohikoen zigor gisa. Une berean, San Francisco hirian hainbat gaizkile tiroz hil dituzte; hortaz, Harryren buruzagi Neil Briggs (Hal Holbrook) tenienteak, kasu horiek argitzeko, Callahan inspektorea berriz ere Hilketa sailera itzularazi du. Hiltzailea polizia agente bat dela delakoan, mendekatzaile gisa beren kabuz gaizkileak hiltzen ari diren polizia talde bat dagoelako susmoa du Callahanek, hots, epaileen erabakiekin desadostasunean, beren eskutik ustezko justizia egiten ari diren agente batzuk direla pentsatzen du. Hortaz, Callahanen helburua legez kanpo diharduten polizia ustel horiek nortzuk diren jakin eta atzematea da.

 Aktoreak 
 Clint Eastwood: Harry Callahan inspektorea
 Hal Holbrook: Neil Briggs tenientea
 David Soul: John Davis trafiko polizia
 Tim Matheson: Philip Sweet trafiko polizia
 Kip Niven: Alan "Red" Astrachan trafiko polizia
 Robert Urich: Michael Grimes trafiko polizia
 Felton Perry: Earlington "Early" Smith inspektorea
 Mitch Ryan: Charles "Charlie" McCoy trafiko polizia
 Margaret Avery: emagaldua
 Bob McClurg: taxilaria
 John Mitchum: Frank DiGiorgio inspektora
 Albert Popwell: J.J. Wilson proxeneta
 Richard Devon: Carmine Ricca
 Christine White: Carol McCoy
 Tony Giorgio: Frank Palancio
 Jack Kosslyn: Walter
 Bob March: Estabrook
 Adele Yoshioka: Sunny

 Kanpo estekak 
 Magnum Force filmaren IMDBko fitxa irakurgai 

Kategoria:Dirty Harry saila
Kategoria:Ted Postek zuzendutako filmak
Kategoria:Ameriketako Estatu Batuetako filmak
Kategoria:Ekintza filmak
Kategoria:Polizia filmak
Kategoria:Hegazkinetan girotutako filmak
Kategoria:Jarraipen filmak
Kategoria:San Frantziskon (Kalifornia) girotutako filmak
Kategoria:Lalo Schifrinen soinu bandadun filmak